সেটা বিদেশে কখনোই সম্ভব না। আমার পক্ষে দেশে ফিরে আসা সহজ হওয়ার আরেকটি কারণ হল, আমাদের পরিবারের শক্ত অর্থনৈতিক ভিত্তি। ফলে অর্থনৈতিক সংগ্রামটা আমাকে করতে হয় নি। তবে, অন্য আরেক ধরনের সংগ্রামের ভিতর দিয়ে আমাকে যেতে হয়েছে। সেটা হল, দেশের বিদ্যায়তনিক ও বৌদ্ধিক পরিমণ্ডলের কাছে গ্রহণযোগ্যতা অর্জনের সংগ্রাম। এর জন্য সত্যিই আমাকে বেশ কষ্ট করতে হয়েছে। এটা অবশ্য খুবই স্বাভাবিক। সব মিলিয়ে, নিজের দেশে থাকতে পারা ও কাজ করতে পারার তো আসলে কোনো বিকল্প নেই। তা ছাড়া, আমি মনে করি আমাদের দেশ সবদিক থেকেই অপার সম্ভাবনাময় একটি দেশ। সেই জায়গাটায় আমি যদি কোনো অবদান রাখতে পারি, সেটা হবে আমার জন্য সবচেয়ে বড় আনন্দের বিষয়। নিজের দেশের প্লেইস-পিপল-থিংস এর সঙ্গে যেভাবে সম্পর্ক স্থাপন করা যায় তেমনটা তো আর কোথাও, কোনোভাবে সম্ভব নয়।